CELEX: 32019R0247
Language: bg
Date: 2018-10-16 00:00:00
Title: Делегиран регламент (ЕС) 2019/247 на Комисията от 16 октомври 2018 година за установяване на списък с показатели във връзка с доклада относно прилагането на Регламент (ЕО) № 1082/2006 на Европейския парламент и на Съвета относно Европейската група за териториално сътрудничество (ЕГТС)

13.2.2019   
               
               
                  BG
               
               
                  Официален вестник на Европейския съюз
               
               
                  L 42/1
               
            
         ДЕЛЕГИРАН РЕГЛАМЕНТ (ЕС) 2019/247 НА КОМИСИЯТА
         от 16 октомври 2018 година
         за установяване на списък с показатели във връзка с доклада относно прилагането на Регламент (ЕО) № 1082/2006 на Европейския парламент и на Съвета относно Европейската група за териториално сътрудничество (ЕГТС)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1082/2006 на Европейския парламент и на Съвета от 5 юли 2006 г. относно Европейската група за териториално сътрудничество (ЕГТС) (1) и по-специално член 17, втора алинея от него,
         като има предвид, че:
         
                     (1)
                  
                  
                     В своя първи доклад относно прилагането на Регламент (ЕО) № 1082/2006 Комисията предложи редица изменения (2). С Регламент (ЕС) № 1302/2013 на Европейския парламент и на Съвета (3) беше подобрено, уточнено и опростено създаването и функционирането на европейските групи за териториално сътрудничество (ЕГТС).
                  
               
                     (2)
                  
                  
                     В съответствие с член 17, първа алинея от Регламент (ЕО) № 1082/2006 Комисията изпраща на Европейския парламент, на Съвета и на Комитета на регионите доклад относно прилагането на този регламент, като оценява въз основа на определени показатели неговата ефективност, ефикасност, практическо значение, европейска добавена стойност и възможностите за опростяването му.
                  
               
                     (3)
                  
                  
                     Показателите следва да послужат на Комисията да си състави мнение относно постигнатия до момента напредък. Следва да се определи краен срок за събирането на необходимата за доклада информация, а напредъкът следва да се оценява чрез съпоставката на съответното начално равнище и състоянието при изтичането на крайния срок. При изготвянето на доклада следва да се използват както количествени, така и качествени показатели.
                  
               
                     (4)
                  
                  
                     В съответствие с член 3, втора алинея от Регламент (ЕС) № 1302/2013 този регламент се прилага от 22 юни 2014 г. В съответствие с преходните разпоредби в член 2 от посочения регламент процедурата за одобрение на ЕГТС в процес на създаване зависи от датата 22 юни 2014 г. Началното равнище на показателите за измерване на напредъка следва да бъде състоянието на 21 юни 2014 г. Крайната дата за получаване на данни или информация във връзка с използването на даден показател може да бъде определена само в хода на подготвителната работа по доклада относно прилагането на регламента и следва да се посочи в доклада.
                  
               
                     (5)
                  
                  
                     Показателят за ефективност следва да указва доколко успешно са постигнати целите на Регламент (ЕО) № 1082/2006 или е отбелязан напредък по тях.
                  
               
                     (6)
                  
                  
                     Показателят за ефикасност отразява връзката между вложените ресурси или входните данни и настъпилите промени или постигнатите резултати. Що се отнася до процедурата за одобрение за създаването на ЕГТС, информацията за различните разходи за установяване на различни правни структури за сътрудничество може да бъде подавана единствено от националните органи, които са предварително одобрени сравними органи. При оценката на постигнатия до момента напредък на ЕГТС и косвено на ефективността на Регламент (ЕО) № 1082/2006, разходите за функциониране на ЕГТС следва да се съпоставят с разходите, направени за създаването на отделна правна структура за сътрудничество. Такова сравнение обаче може да бъде направено единствено с ЕГТС, които предварително са създали отделна правна структура за сътрудничество.
                  
               
                     (7)
                  
                  
                     Показателят относно практическото значение отчита степента, в която целите и разпоредбите на Регламент (ЕО) № 1082/2006 отговарят на нуждите на бъдещите членове на ЕГТС.
                  
               
                     (8)
                  
                  
                     Показателят за устойчивост, който е свързан с практическото значение, отчита броя на регистрираните ЕГТС, които на практика не осъществяват никаква дейност.
                  
               
                     (9)
                  
                  
                     Показателят за европейската добавена стойност отчита дали ЕГТС са били създадени вследствие на приемането на Регламент (ЕО) № 1082/2006, като се има предвид, че членовете на ЕГТС не са били в състояние да създават правни структури за териториално сътрудничество съгласно действащото международно или национално право.
                  
               
                     (10)
                  
                  
                     Що се отнася до възможността за по-нататъшно опростяване на Регламент (ЕО) № 1082/2006, следва да бъде направена оценка на елементите за опростяване, като например процедурата за създаване на нови ЕГТС, включително мълчаливо одобрение от националните органи по одобряването, както е въведено от Регламент (ЕС) № 1302/2013,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Показателите, които се използват за доклада относно прилагането на Регламент (ЕО) № 1082/2006, са определени в приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 октомври 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 210, 31.7.2006 г., стр. 19.
         
            (2)  Доклад на Комисията до Европейския парламент и до Съвета „Прилагането на Регламент (ЕО) № 1082/2006 относно Европейската група за териториално сътрудничество (ЕГТС)“ — COM(2011) 462 final, 29.7.2011 г.
         
            (3)  Регламент (ЕС) № 1302/2013 на Европейския парламент и на Съвета от 17 декември 2013 г. за изменение на Регламент (ЕО) № 1082/2006 относно Европейската група за териториално сътрудничество (ЕГТС) с цел по-голяма яснота, опростяване и усъвършенстване на процеса на създаване и функциониране на такива групи (ОВ L 347, 20.12.2013 г., стр. 303).
      
      
         
            ПРИЛОЖЕНИЕ
            
               Списък на показателите за доклада относно прилагането на Регламент (ЕО) № 1082/2006 относно Европейската група за териториално сътрудничество (ЕГТС)
            
            
                        Критерий за оценка
                     
                     
                        Наименование на показателя
                     
                     
                        Единица
                     
                  
                        Ефективност
                     
                     
                        Съответствие на националните правила на държавите членки с разглеждания регламент
                     
                     
                        Брой на държавите членки, които са приели преразгледаните правила за изпълнение към крайната дата за доклада
                     
                  
                        Увеличаване на броя на създадените ЕГТС (начално равнище: брой на ЕГТС към 21 юни 2014 г.: X)
                     
                     
                        Брой на ЕГТС до крайната дата за доклада
                     
                  
                        Увеличаване на броя на членовете на ЕГТС в съществуващите ЕГТС (начално равнище: брой на членовете на ЕГТС при първоначалното създаване)
                     
                     
                        Брой на членовете на ЕГТС на крайната дата за доклада
                     
                  
                        Увеличаване на броя на членовете на ЕГТС по категории (начално равнище: брой на членовете към 21 юни 2014 г.: X)
                        Подпоказатели по категории:
                        
                                    —
                                 
                                 
                                    Държави членки
                                 
                              
                                    —
                                 
                                 
                                    органи на национално равнище
                                 
                              
                                    —
                                 
                                 
                                    регионални органи
                                 
                              
                                    —
                                 
                                 
                                    органи на местната власт
                                 
                              
                                    —
                                 
                                 
                                    публични предприятия
                                 
                              
                                    —
                                 
                                 
                                    предприятия, на които е възложено извършването на услуги от общ икономически интерес
                                 
                              
                                    —
                                 
                                 
                                    сдружения, състоящи се от структури, принадлежащи към една или няколко от тези категории
                                 
                              
                                    —
                                 
                                 
                                    национални, регионални или местни органи или структури, или предприятия, равностойни на посочените по-горе от трети държави или отвъдморски страни или територии
                                 
                              
                     
                        Брой към крайната дата за доклада
                     
                  
                        Увеличаване на услугите, предоставени в резултат на ЕГТС (начално равнище: брой на услугите, предоставени към 21 юни 2014 г.: X)
                        Подпоказатели по категории:
                        
                                    —
                                 
                                 
                                    Здравеопазване
                                 
                              
                                    —
                                 
                                 
                                    Образование и обучение
                                 
                              
                                    —
                                 
                                 
                                    Околна среда, енергетика и опазване на природата
                                 
                              
                                    —
                                 
                                 
                                    Транспорт
                                 
                              
                                    —
                                 
                                 
                                    Научни изследвания
                                 
                              
                                    —
                                 
                                 
                                    Други
                                 
                              
                     
                        Брой към крайната дата за доклада
                     
                  
                        Ефикасност
                     
                     
                        Разходи за създаване на ЕГТС в сравнение с разходите за създаване на сравними структури съгласно международното или националното право (1)
                        
                     
                     
                        EUR
                     
                  
                        Разходи за функционирането на ЕГТС в сравнение с разходите за създаване на сравними структури съгласно международното или националното право
                     
                     
                        EUR
                     
                  
                        Процедура за одобряване на създаването на ЕГТС в сравнение с процедурата за одобрение за сравними структури съгласно международното или националното право
                     
                     
                        Брой месеци
                     
                  
                        Практическо значение
                     
                     
                        Използване на ЕГТС за изпълнението на програма за сътрудничество (като управляващ орган) (начално равнище: брой на ЕГТС, които изпълняват ролята на управляващ орган към 21 юни 2014 г.: X)
                     
                     
                        Брой на ЕГТС, определени за управляващ орган на програма за сътрудничество към крайната дата за доклада
                     
                  
                        Използването на ЕГТС за осъществяване на част от програмата за сътрудничество (напр. подпрограми, фондове за малки проекти, проекти „от хората за хората“, интегрирани териториални инвестиции, плановете за съвместно действие) (начално равнище: брой на ЕГТС, които изпълняват ролята на управляващ орган към 21 юни 2014 г.: X)
                     
                     
                        Брой на ЕГТС, определени да прилагат част от програма за сътрудничество към крайната дата за доклада
                     
                  
                        Използване на ЕГТС за изпълнението на дадена операция (начално равнище: брой на ЕГТС, които изпълняват ролята на управляващ орган към 21 юни 2014 г.: X)
                        Подпоказатели по категории:
                        
                                    —
                                 
                                 
                                    операция по програма за сътрудничество (трансгранична, транснационална или междурегионална)
                                 
                              
                                    —
                                 
                                 
                                    операции, подпомагани от Съюза чрез Европейския фонд за регионално развитие в рамките на програма „Инвестиции за растеж и работни места“
                                 
                              
                                    —
                                 
                                 
                                    операции, подпомагани от Съюза чрез Европейския социален фонд
                                 
                              
                                    —
                                 
                                 
                                    операции, подпомагани от Съюза чрез Кохезионния фонд
                                 
                              
                                    —
                                 
                                 
                                    операция/проект, подпомаган от ЕС извън програмите в областта на политиката на сближаване
                                 
                              
                     
                        Брой към крайната дата за доклада
                     
                  
                        Използване на различните варианти за избор на приложимото право:
                        
                                    —
                                 
                                 
                                    приложимото право с оглед на тълкуването и прилагането на конвенцията (член 8, параграф 2, буква ж));
                                 
                              
                                    —
                                 
                                 
                                    приложимото право на държавата, в която функционират органите (член 8, параграф 2, буква з)); както и
                                 
                              
                                    —
                                 
                                 
                                    приложимото право, пряко свързано с дейностите на ЕГТС (член 8, параграф 2, буква й))
                                 
                              
                     
                        Качествени показатели
                     
                  
                        Използване на собствен персонал като процент от общия персонал (2)
                        
                     
                     
                        Процент (3)
                        
                     
                  
                        Фактори, мотивиращи решението за създаване на ЕГТС за органите, които са се включили официално в споразумението за ЕГТС
                     
                     
                        Качествени показатели
                     
                  
                        Устойчивост
                     
                     
                        Вписани в регистъра ЕГТС, които не извършват дейност
                     
                     
                        Брой
                     
                  
                        Добавена стойност от ЕС
                     
                     
                        Брой структури за териториално сътрудничество и мрежи, създадени благодарение на инструмента ЕГТС, предоставен чрез Регламент (ЕО) № 1082/2006
                     
                     
                        Количествени/качествени показатели
                     
                  
                        Предимства на правни структури, създадени съгласно правото на Съюза спрямо правни структури, съществуващи по силата на международното или националното право
                     
                     
                        Качествени показатели
                     
                  
                        Опростяване, постигнато чрез инструмента
                     
                     
                        Средна продължителност на времето за създаване на ЕГТС (фаза 1: до представянето на проекта за конвенция) преди и след изменението на посочения регламент
                     
                     
                        Месеци
                     
                  
                        Средна продължителност на времето за създаване на ЕГТС (фаза 2: представяне на проекта на конвенция до окончателното одобряване) преди и след изменението на посочения регламент
                     
                     
                        Месеци
                     
                  
                        Брой на получените одобрения чрез мълчаливо одобрение от националните органи в държавата членка, различна от тази на седалището на ЕГТС
                     
                     
                        Брой (и качествени показатели)
                     
                  
               (1)  Напр. Еврорегионални групи за сътрудничество (Съвета на Европа) еврорегиони, еврообласти; Zweckverband (германското право), Consorcio (испанското право), Groupement local de coopération transfrontalière (френското право).
            
               (2)  „Собствен персонал“ спрямо персонал, предоставен от членовете на ЕГТС.
            
               (3)  Процент въз основа на броя на персонала, не следва да се отчита като еквивалент на пълно работно време.